Медиа и реклама | С дъх на анасон - Капитал\n16 15 юни 2007, 0:00, 12926 прочитания\nС дъх на анасон\nДве реклами на мастика разбуниха зрителските маси\nГалена, една от двете звезди в клипа на „Пещерска мастика“\n© Винпром Пещера\nСексът продава. Сексът продава бързо и лесно както на мъже, така и на жени. Но както винаги се случва с лесните за употреба оръжия - може да нанесе и поражения.\nС идването на лятото тръгна и поредната порция от рекламната борба между двете популярни марки мастика в България - "Пещерска" и "Карнобатска". И двете компании - съответно "Винпром Пещера" и SIS Industries, решиха да продължат кампаниите си от миналата година. И двете заложиха на попфолк звезди за носители на техните послания и магнити за потребителския интерес. И както се оказа - като сценарий и двата клипа са създадени от един и същ човек - Генчо Генчев, бивш криейтив директор на "Белла България" и автор на запомнящи се рекламни продукти, като "О, Пепи!" за кренвиршите "Леки" е най-яркият пример. Понастоящем той е част от екипа на продуцентската компания SIA Advertising.\nГенчев не смята, че има конфликт на интереси, тъй като "двете идеи са коренно различни, а и няма как да излезе някаква информация на пазара за една от двете компании". Казусът е интересен, защото изключително рядко се случва по едно и също време един екип да работи за две конкурентни марки. Според Генчев това не е проблем, тъй като "това е все едно на улицата да се сбият двама души, да отидат при един лекар и той да каже на единия, че няма да го лекува".\n"Не сме знаели, че работи за друг клиент в същото време", обяснява Светослав Илиев, маркетинг директор на "Винпром Пещера". "В случая не е толкова голям проблем, тъй като той инцидентно е получил работа по техен проект. Но по принцип не е етично", смята той.\nНо всъщност това, с което клипът на "Пещерска мастика" привлече по-голямо внимание, е неговата наситеност със сексуални закачки. След като забелязват привлекателна блондинка, носеща дини по плажа, двамата мъже в клипа тръгват след нея, като единият покрива слабините си с вестник. "Как са напращели..." казва двусмислено той, след като са настигнали блондинката на бара. "И са сочни", не му отстъпва Емилия, едната от двете попфолк звезди. Не, не става въпрос за гърдите й, а за двете дини. Следва кадър с логото на марката, а в следващия се появява и втората звезда - Галена (на снимката), сложила сутиен с динена декорация. "Друго си е сезонът на дините", отбелязва пак един от двамата мъже в клипа. Отговор на репликата няма, но клипът завършва с близък кадър на въпросния сутиен.\n"Производителите [на марката] залагат много на сексапила от години наред", обяснява Генчо Генчев. "Те дойдоха, имайки някаква идея, искаха да има две фолк звезди и действието да се развива на плажа, а аз трябваше да направя историята интересна", продължава той. Според него в клипа няма нищо просташко, а всичко е "игра на думи". "Всеки може да критикува, стига да дава предложения, идеи. След като нямат идеи, по-добре да не критикуват", защитава идеята си Генчев.\nСветослав Илиев също не смята, че клипът преминава границата на добрия вкус. "Сексапил, закачки и море - това са неща, на които залага нашата марка", обяснява той. Не е изминало достатъчно време от старта на кампанията и затова компанията все още няма данни от изследвания на потребителите дали кампанията се харесва и има позитивен ефект върху продажбите.\nРезултатите от това изследване биха били любопитни. Те могат да потвърдят, че сексът е един от най-ефективните начини за привличане на внимание. Или пък да покажат, че границата на добрия вкус в случая е прекрачена.\nАко някой ден трябва да се посочи един маркетинг отдел, който е нанесъл най-трайни вреди върху рекламната индустрия в България, най-сериозният претендент за тази роля би бил отдела на "Винпром Пещера"\nЗа кладенците, сватята и още нещо\nЕтикети: Винпром Пещера реклама\n11 дек 2018, 994 прочитания\n9 дек 2018, 5883 прочитания


Фредерик Одибер – ММФ “Варненско лято”\nФредерик Одибер е един oт виолончелистите, които покриват широк спектър на репертоара от барок, класическа и съвременна музика.\nДебютира на 17 години в Голямата зала на ЮНЕСКО в Париж. Получава образованието си в Conservatoire National Superieur de Musique в Париж.\nИзпълнявал е концертите на Хайдн, Бокерини, Сен-Санс, Брух, Брамс, Чайковски, Шостакович, Лало, Дворжак, Онегер с оркестър Брикси (Прага), Tcheques Solists, Симфоничен оркестър Бърно, Филхармоничен оркестър Ница и много други.\nИзнася концерти и води майсторски класове в Япония, Тайван, Канада, Полинезия, Израел, Турция и в големи френски театри: Gaveau в Париж, Palais des Festivals в Кан, Festival de Prades, Abbey Fontfroide, Opera de Nice, Голяма роля в живота му има общуването с Мстислав Ростропович.\nОт 2006 г. той е първи виолончелист на Камерна филхармония Еманюел Кривин, създадена от Еманюел Кривин, а също така е и първи виолончелист на Dresden Musikfetspiele, с който свири в големите европейски концертни зали Pleyel, Alt Hopper Frankfurt, Истанбул, зала Бетовен в Бон.\nФредерик Одибер има специален интерес към историческите инструменти и бароковия репертоар.\nВ областта на съвременната музика той работи с композиторите Никола Бакри, Тиери Машуел, Хани Фуад, Жан-Мишел Джанели, Ярослав Адамус, Йохан Свенсон, Себастиен Беранже, Марсел Ландовски.\nНеговият рецитал „Разказ за историята на виолончелото от Бах до наши дни“ е представян над сто пъти на френската музикална сцена и редица фестивали.\nФредерик Удибер преподава виолончело в Музикалната академия Принц Рение III и Регионалната консерватория в Ница.\nСвири на виолончело Maud Tortelier от Алесандро Галиано и на чело от Philippo Cordano 1774.


Торо Росо взеха политическо решение с привличането на Квят, твърди Разия - ClubS1.bg\nНачало Formula 1 News • Новини за Формула 1 Торо Росо взеха политическо решение с привличането на Квят, твърди Разия\nТоро Росо взеха политическо решение с привличането на Квят, твърди Разия\nТоро Росо взеха политическо решение с привличането на Данил Квят – Антонио Феликс да Коща заслужаваше повече мястото в отбора от Формула 1, твърди Луис Разия.\nПортугалският пилот бе смятан за фаворит за кокпита, който Даниел Рикиардо освободи в края на миналия сезон. Вместо него обаче екипът от Фаенца взе 19-годишния руснак Квят. Да Коща ще е тест пилот на Ред Бул, като освен това ще кара за BMW в немския шампионат за туристически автомобили (DTM).\n– В случая съм пристрастен, тъй като Антонио ми е приятел, но според е далеч по-силен като темпо – заяви пред TotalRace Разия, чийто амбиции за Формула 1 бяха попарени преди година от проблеми със спонсори. – Това обаче далеч не е всичко. Торо Росо имат трудности като останалите, така че трябваше нещата да се подредят. Ясно е, че догодина ще има надпревара в Русия и на F1 й трябва руснак. В Гран при има много политика, а и Квят е спонсориран от руска банка, което помага.\nСамият Да Коща сподели, че не съжалява за нищо от сезон 2013, въпреки че не направи очаквания скок към Торо Росо.\n– През 2013-та направих така, че се съсредоточих изцяло върху световните серии. Постарах се хората около мен да не говорят за нищо друго. Разочарован съм, че не спечелих шампионата, тъй като това бе целта, но причината не бе липсата на скорост. Не съжалявам за нищо. Не може да имаш съжаления, а и аз извлякох много положителни неща от времето си в първенството. Имах повече победи в световните серии, отколкото който и да е друг пилот. Това е нещо позитивно – обясни Да Коща пред Аутоспорт.


Приключи евтаназирането и загробването на прасетата от Николово и Бръшлен - 24chasa.bg\nПриключи евтаназирането и загробването на прасетата от Николово и Бръшлен\nhttps://www.24chasa.bg/novini/article/7597089 Приключи евтаназирането и загробването на прасетата от Николово и Бръшлен Приключи евтаназирането и загробването на прасетата от Николово и Бръшлен Росен Моллов www.24chasa.bg\n08.08.2019 13:35; Росен Моллов\nУмъртвяването и обезвреждането на труповете на евтаназираните животни в свинекомплексите в Николово и Бръшлен е приключило съответно на 1-ви и 4-ти август. Към момента процедурата е в ход и в свинекомплекса в Голямо Враново, като до вчера там са умъртвени 6000 свине, с което общият брой на евтаназираните към момента животни на територията на областта е 79 300. Това стана ясно на заседание на постоянно действащата междуведомствена областна епизоотична комисия във връзка с усложнената обстановка по отношение на болестта африканска чума по свинете в Русенско, водено от областния управител Галин Григоров, заедно със неговия заместник Валентин Колев и директора на Областната дирекция по безопасност на храните д-р Георги Дяков.\nЩо се касае до броя прасета, намираща се в лични стопанства, тип „заден двор“, то беше отчетено, че понастоящем в община Бяла броят на регистрираните прасета е 13, като те са в 8 стопанства, които са разположени съответно в 3 населени места. По официална информация в община Ветово, 14-те регистрирани прасета вече са умъртвени. В община Две могили ситуацията е същата като от миналата седмица и там има 3 прасета, отглеждани от двама стопани.\nВ Ивановско има два броя свине в село Кошов, като днес би трябвало и те да бъдат умъртвени. Броят на прасетата в лични стопанства в община Русе е 3, като в Червена вода са 2 регистрираните, а в село Тетово има 1 нерегистрирано. На територията на общините Сливо поле и Ценово към момента не се отглеждат прасета за лична консумация. В неофициални разговори същото е било потвърдено и от община Борово, но все още официално такава информация не е постъпила в Областната управа.\nТрите свинекомплекса в Русенско чакат 1,5 млн. лева компенсации Забраняват домашни прасета в радиус от 20 км до свинеферми (Обзор) Удължиха с месец бедственото положение в област Русе заради чумата по свинете


Сърдечени проблеми - Здрае +\nНачало/Заболявания и болести: Списък/Сърдечени проблеми\nТук ще намерите най-добре систематизираната информация по темата.\nВсяка една статия, е написана на база научни проучвания.\nПросто последвайте линковете по-долу към кокретното сърдечно заболяване и ще намерите отговорите на въпросите си !\nКакви са видовете сърдечни проблеми?\nКАКВО ЩЕ НАУЧИТЕ: В този раздел, ще научите кои са най-честите сърдечни проблеми и как да ги разпознаете!\nРесурси по темата видове сърдечни заболявания:\n> Болест на коронарната артерия > Вродени Сърдечни Дефекти > Инфаркт на миокарда > Високо кръвно налягане > Хипертонична сърдечна болест > Есенциална хипертония > Ускорен пулс (Тахикардия) > Аритмия > Сърдечен удар\nКак се лекуват различните сърдечни заболявания ?\nКАКВО ЩЕ НАУЧИТЕ: Тук ще откриете препретки към източници и ще разберете каква е превенцоята при сърдечните заболявания и как се лекуват.\nРесурси по темата лечение на Сърдечни заболявания:\n> Лечение на Болест на коронарната артерия > Лечение на Вродени Сърдечни Дефекти > Лечение на Инфаркт на миокарда > Лечение на Високо кръвно > Лечение на Хипертонична сърдечна болест > Лечение на Есенциална хипертония > Лечение на Ускорен пулс (Тахикардия) > Лечение на Аритмия > Лечение на Сърдечен удар\nРанно прогнозиране на сърдечни заболявания,\nПсихосоциална адаптация към сърдечни заболявания\nPsychosocial Adaptation to Heart Diseases\nЧесто задавани въпроси на тема Сърдечни заболявания:\nКои са най-честите сърдечни заболявания?\nЧести сърдечни заболявания\nИшемична болест на сърцето . Ишемичната болест на сърцето ( ИБС ), най-често срещаното сърдечно заболяване, се появява, когато LDL или "лош" холестерол, натрупва плака в артериите на сърцето ви. ...\nСърдечна недостатъчност . ...\nАритмия . ...\nКлапно сърдечно заболяване . ...\nАортни аневризми. ...\nСърдечни инфекции. ...\nСърдечни проблеми при раждането. ...\nКакви сърдечни заболявания се считат за сърдечни заболявания?\nСърдечните заболявания описват редица състояния, които засягат сърцето ви. Болестите под чадъра на сърдечните заболявания включват заболявания на кръвоносните съдове, като коронарна артериална болест ; проблеми със сърдечния ритъм ( аритмии ); и сърдечни дефекти, с които сте родени ( вродени сърдечни дефекти ), наред с други\nНа каква възраст започва сърдечните заболявания?\nРискът от сърдечни заболявания се увеличава с възрастта, особено при цветнокожи хора и при хора над 65 години . Докато средната възраст за инфаркт е 64,5 за мъжете и 70,3 за жените, почти 20 процента от тези, които умират от сърдечни заболявания, са на възраст под 65 години .\nПо темата Сърдечни заболявания избрахме за теб:\n✅ В статия ще научите какво представлява инфаркт на миокарда, как може да го разпознаете и какви са начините за лечение.\n✅ В статията ще научите какво представлява това заболяване, кои са виновниците за образуването на плаки, как се открива това заболяване и промените в начина на живот.\nТоп ползи от гроздето Ползите за здравето на гроздето включват способността му да лекува запек, нарушено храносмилане, умора, бъбречни нарушения, дегенерация на макулата и предотвратяване на катаракта. Гроздето е един от най-популярните плодове в света поради вкуса, структурата, разнообразието и лекотата на преносимост. Този популярен и вкусен плод също е пълен с много важни хранителни вещества. Освен плодовете на гроздовото растение, семената също са полезни за здравето, като помагат за намаляване на подуването и предотвратяване на очни заболявания в резултат на диабет. Екстрактът от гроздови семена има високо антиоксидантно съдържание.\nЛечебни свойства, ползи и рецепти от киви. Топ ползи от киви. За сърдечно-съдово здраве. За сън. При бременност. За храносмилането. Топ ползи от киви Топ ползи на киви: от Антиоксидантни свойства до здраво сърце Ползите за здравето на плодовете киви включват подобрено храносмилателно и сърдечно-съдово здраве и подпомага лечението на рак, безсъние, дегенерация на макулата и диабет. Богатият на флавоноиди киви е полезен по време на бременност, допринася за поддържане на здравето на кожата и насърчава усвояването на желязо в организма. Анти-микробните свойства на кивито предпазват от редица патогени и укрепват имунната защита на тялото.


Калофер, България 03 Март 2019, 21:01 2192 прочита 0 коментара\nХиляди българи се събраха днес в Калофер, за да честват заедно националния празник 3 март. Десетки гайдари, водени от кмета на града Румен Стоянов, огласи с патриотични и възрожденски песни Калоферския балкан.\nТе тръгнаха от паметника на Христо Ботев и слязоха в града, където бяха аплодирани от много хора.\nКосмическият глас на Валя Балканска взриви публиката.\nПовече от уникалната атмосфера на празника можете да видите във видеото.\nНавръх празника Сашо Морфов разплака всички с думите си за свободата, лумпените и „живите мъртви“ българи (ВИДЕО)


You Deserve This: Невероятният Спайдърмен / The Amazing Spiderman\n3 Невероятният Спайдърмен / The Amazing Spiderman\nЕдинственото невероятно около новия Спайдърмен ще е, ако някой успее да обясни каква беше артистичната необходимост от подновяването на този франчайз. Всички проблеми на филма идват от това, че е е заченат като четвърта част на трилогията на Сам Рейми, после някъде в процеса на разработка нещата са се понасрали, и в крайна сметка се е наложило сценарият да (де)еволюира в рибуут, с който да се сложи начало на нова докъдето-им-стигнат-силите-логия. Като следствие, в тоя филм няма нормален главен герой, няма и нормален злодей, което е пагубно. Андрю Гарфийлд наистина би бил чудесен Питър Паркър, ако някой имаше идея какво да прави с тоя персонаж след първите три филма. Обаче, 1/3 от времето е досаден емо, на който искаш да вкараш едни шамари; 1/3 от времето е сайънс нърд, който може да разгадава сложни формули; 1/3 от времето е smart-ass, който се ебава със съученици и дребни престъпници; и 1/3 от времето хвърчи между небостъргачи. Прекалено много третини ли станаха? Трябва да е заради това, че тази досада се точи 140 минути...\nТипичната арка на Спайди започва от сополив тийнейджър, който всички ритат по задника; а после, когато получава супергеройските си сили, той трябва да се опияни от тях, да се превърне в задник, и да научи горчивия урок, че с тях идват и супергеройските отговорности. Новият Невероятен Спайдърмен е първите три от изброените третини едновременно, още преди да го ухапе паяка, което вероятно е следствие от сгрешените сметки при трансформирането на една история, в която героят вече е установен, в такава, с която всичко отново започва. Излишно е да казвам, че така просто не се прави.\nОще по-силно този катаклизъм се стоварва над злодея - Доктор Конърс, който е ок само до момента, в който се превръща в гигантски гущер. Ако някой успее да извади логично обяснение защо този изстрадал тип изведнъж се вбесява на цялото човечество, започва да хвърля коли от мостове (с изоставени от родителите си деца в тях), и решава, че е добра идея да превърне всички нюйоркчани в гущери като него, нека да се обади. Подобна жалка злодейска карикатура скоро не се беше появявала на екран, да не говорим, че визуалната й опаковка е най-ужасно изпълненият CG-образ във филм от последните години. Този кретенски изглеждащ и анимиран гущер, с нелепа джокерска усмивка, би стоял адекватно само в японски евтинджос за Годзила от средата на 80-те. Срам и позор за Сони.\nВсъщност тоя филм е толкова банална и предвидима разработка на счетоводния им отдел, че честно казано пиша за него, само за да вдигна точки ексклузивност. Нека да спомена по едно изречение за другите аспекти, и да приключвам с глупостите: Срамът и позорът, за щастие, са ни спестени поне що се отнася до 3D-то - филмът през по-голямата си част е заснет със стерео-камера, в резултат на което сцените с разните му там отражения са се получили доста ефектни. Музиката е типичната джеймсхорнърщина, в която има и опит за старомодна тема и опит за модерна електроника - на места работи (с пианцето по време на началните надписи, този път откраднато от Джеймс Нютън-Хауърд), на места - не чак толкова. В режисурата на Марк Уеб пък няма нищо, което да си струва изричното споменаване - просто поредната евтина работна ръка. Хареса ми един брой сцена, в която героят и антигероят, вкопчени един в друг падат към някаква светлина в рояк от лъчи, но нея май я видяхме и в трейлъра.\nЗабавно е как сценаристите са се опитали да намерят решение на вечния въпрос, който гложди умовете на раделите за филмова логика - за какво Спайди залепя мрежите си, докато прелита над задръстванията от таксита по улиците. В резултат на мозъчните напъни да се създаде драматична сцена (подобна на онази с влака във втория Спайдърмен), в която обществото подава ръка на човека с маската, стоящ самотен между него и подивялата CG-неправда, към финала ставаме свидетели на следната епична тъпотия: група оператори на кранове по някаква неясна причина получават внезапен позив на гражданска отговорност и синхронизирано обръщат крановете си перпендикулярно на улицата, за да може куцукащият Спайдърмен да прелети до мястото на събитието, което трябва да изпълнява ролята на финална конфронтация. Смехът е гарантиран.\nИма нещо дълбоко сбъркано в идеята за рибуут на този комиксов герой. Ако от Сони чак толкова държаха на милкването от Спайдърмен, трябваше просто да си правят продължение след продължение на предните филми (които може и да не са цвете, но поставени до новото предложение изглеждат като за 10/10, дори при налудната нелепост на третата част). Правенето на рибуут предполага, че разполагаш с някаква нова визия за познатите герой и сетинг. Ако от Невероятния Спайдърмен липсваше origin-буламачът, този филм спокойно можеше да функционира като смотан Спайдърмен 4 - нито стилистиката е чак толкова различна, нито характеристиките на главния парцал.\nИстинският прът в колелото на идеята за рибуут на Спайдърмен идва от това, че този герой просто не може да се преизобрети по друг начин - костюмът му пак ще е смешен, и накрая той пак ще лети против законите на физиката и логиката, защото тези неща са сигнатурни. Разликата в сравнение с това, което Нолан направи с Батман е чудовищна. Ето, точно Батман е поредица от франчайзи, които показват как трябва да се процедира, когато се прави рибуут. Ако човек измести малко ъгъла, може да намери логика дори в съществуването на нарочения за най-тъп комиксов филм на всички времена - Батман и Робин - точно под тази му форма. Достатъчно е само да раздели седемте Батмана по правилния начин: първо идва мрачната готическа интерпретация на Бъртън; после неоновите over-the-top флашове на Шумахер; и накрая - удрянето в земята на Нолан. (Като продължение в тази отворена скоба - ясно е от много време, че The Dark Knight Rises е истинският финал на трилогията, с която този герой, в тази си форма приключва одисеята си. Много ме блазни идеята, че Нолан ще направи нечуваното и ще се осмели да убие Батман по особено драматичен начин - остават двайсетина дни докато разберем дали това ще се случи, но отсега е ясно, че този завършек ще е едно от събитията на годината.)\nВръщайки се към Спайдърмен - вече ми дотегна от сцени след кредитите. Марвъл направиха това модерно (като последния път с Отмъстителите сложиха два броя за по-сигурно), обаче в техните планове като че ли това се вписва - прекалено много комиксови фрийкове имат събрани на едно място, а и си знаят бокс-офис резултатите... За съжаление, вече живеем в тъжните времена, в които няма завършени самодостатъчни високобюджетни филми. Всичко вече се оставя за евентуално дообясняване в случай на касов успех (последен плачевен пример - Прометей). Та, не особено изненадващо е, че и със Спайдърмен е така - целият киносалон тръгна да се изнизва прозявайки се, аз останах да видя дали правилно съм разпознал, че наглецът, прекопирал Дарио Марианели от В като вендета, е Джеймс Хорнър, и изведнъж - бам! Отвратителна, изсмукана от пръстите сцена след кредитите. Следва продължение (да се чуди човек какво точно ще му продължават)... При предполагаемия грандиозен бокс-офис обаче, само едно импотентно продължение е най-малкото зло, с което ще се разминем.\nАнонимен 12 юли 2012 г., 0:22 ч.\nЗнаех си, че този рибуут ще е безсмислен, но хората си печелят пари, а ние им ги даваме :)\nАнонимен 20 юли 2012 г., 17:28 ч.\ntapak filma si e super\nАнонимен 20 юли 2012 г., 17:48 ч.\nkoi idiot e pisal tva\ntoi gledal li e filmi i li prosto iska da si otma6tava na nqkoi tap idiot


ApartmentHouse - НАЙ-НИСКИ ЦЕНИ от agoda.com\nUlitsa Sverdlova 76a/1, Център на Адлер, Адлер, Русия, 354348 - Покажи на картата\nУдобно проектиран като за бизнесмени така и за почиващи туристи, Apartment Sverdlova 76a/1 е идеално разположен в Център на Адлер - една от най-посещаваните части на града. Оттук гостите имат лесен достъп до всичко, което този оживен град може да предложи. С удобното си местоположение хотелът предлага лесен достъп до всички градски забележителности, които задължително трябва да се видят.\nВ Apartment Sverdlova 76a/1 отличното обслужване и достъпните съоръжения допринасят за Вашия незабравим престой. Подбор на съоръжения от най-висока класа като безплатен WiFi достъп във всички стаи, семейна стая, допускане на домашни любимци, превоз с микробус, зала за пушачи, са на разположение за Вас в хотела.\nВсички стаи се отличават с грижливо замислени удобства, което гарантира неповторимо усещане за комфорт. Освен това в хотела можете да се възползвате от множество предложения за приятно прекарване на свободното време. С перфектното си местоположение и несравними удобства, Apartment Sverdlova 76a/1 е един чудесен избор в много отношения.\nВсички типове туристи (19) Двойка (1) Семейство с малки деца (11) Семейство с големи деца (1) Група (6)


Публикувана: 26 Октомври, 2020 08:51\n11 КОМЕНТАРА | ВИДЯНА 4334\nНикой няма да ви ползва скапаните услуги!\nКато изисквате пътниците да са с намордници по време на полетите, никой няма да ви ползва. А ако полетът е над 6-7 часа, какво? Трябва хората да са с намордници през цялото време и да си вкарат хиляди бактерии и вируси заради вашите скапани мерки ли? Една стачка не направихте и то при положение, че сте един от най-засегнатите браншове. Вместо това решихте да съкратите десетки хиляди хора. Да обаче като съкращавате хора, обемът на услугите намалява драстично, а оттам и приходите ви ще намаляват постоянно. То е близко до акъла.\nФалирайте си на воля! На никой не му пука за вас!\nЧакай ТИМ ,да прави опознавателни полети, дали някой знае ,колко дължат на Държавата България, като такси и дължими концесии?\nИмат си летищата, като техни, ама господ гледа и не забравя!


Нови сблъсъци в Турция | manager.bg\n 10:27, 11.06.2013г\nПолицията и антиправителствените демонстранти в Турция влязоха в нови сблъсъци днес. Органите на реда са щурмували барикадите на протестиращите, за да разчистят основния площад в Истанбул - „Таксим”, което е довело до сериозно напрежение между двете страни, предават световните медии. Полицаите използват сълзотворен газ, водни струи и гумени куршуми, за да изтласкат демонстрантите към близкия парк.\nДействията на силите на реда са принудили много от протестиращите, окупирали площад „Таксим” повече от седмица, да се преместят в парка „Гези”, където мнозина лагеруват. Полицията за първи път влиза на площада, откакто протестите срещу преустройството на „Таксим“ доведоха и до сблъсъци.\nВалията на Истанбул увери, че полицаите нямат намерение да разгонват протеста в парк "Гези". „Нашата цел е да махнем знаците и рисунките от паметника на Ататюрк и от културния център "Ататюрк". Нямаме друга цел", обяви валията на Истанбул Хюсеин Авни Мутлу в Twitter.\nПолицията призовава протестиращите по високоговорители да не я атакуват. „Скъпи приятели от Гези. Ние не сме доволни от това положение. Ние не искаме да се намесваме. Ние не искаме да ви нараним. Моля, изтеглете се. Нека спрем сблъсъците", бяха част от призивите на органите на реда.\nВъпреки това демонстрантите обстрелват полицейските коли с камъни, фойерверки и запалителни бомби.\nДемонстрациите в Турция започнаха в Истанбул в края на май и станаха масови на 31 май. В началото гражданите искаха отмяна на решението да се унищожи паркът в центъра на града при площад „Таксим“, където властите се канят да строят мол. Полицията разгони митинга със сълзотворен газ, след което протестите придобиха антиправителствен характер и се разпростряха и в други градове.\nСтихийно разгарящото се движение се поддържа от политически лозунги. Протестиращите, основно млади хора, поискаха оставката на премиера Ердоган, който е начело на страната от 2002 г. Освен другото, той е обвиняван и в ислямизация на страната.


Колело за смет, за дете велосипед — 1bike.bg\nNB! Приемът на велосипеди за 2016 година приключи! Благодарим на всички дарители :) Ако сега научавате за кампанията, бъдете търпеливи и запазете велосипедите си за догодина, когато отново ще даряваме детски усмивки :)\n“Колело за смет, за дете велосипед” е нашата инициатива за деца от семейства, които нямат финансова възможност да купят велосипед. Започнахме я през 2015 година, защото знаем колко емоции носи велосипедът и какво възпитава у бъдещите големи хора. Искаме и тези, които нямат и не могат да си позволят велосипед, да се докоснат до чувството на свобода и усещането, че могат да надскочат ограниченията и да постигнат мечтите си. Животът ни среща с такива хора, но ни се иска да виждаме все повече от тях.\nКакви са целите ни за този 1-ви юни с „Колело за смет, за дете велосипед“\nМиналата година събрахме над 100 велосипеда за деца от Община Дряново. Благодарим ви, добри хора, че ги дарихте! С тях зарадвахме 70 деца! Тази година искаме да стигнем до 200 деца в 5 други населени места:\nИ тази година срещнахме подкрепата на Drag Bicycles, които ще осигурят части, ще приемат отново дарения и ще ударят рамо с ремонтите. Благодарим на веригата магазини за детски играчки Imaginarium и Институт “Cervantes” София за ентусиазма, усилията и пространството. Благодарим и на нашите верни приятели от Сдружение МОГА Дряново, с които скоро ще запретнем ръкави.\nКампанията започва на 14 март 2016 година и ще продължи до 5 юни 2016 г. Ще мине през три етапа.\nПървият етап е събирането на велосипеди\nОтново се обръщаме към добрите хора в България, които могат и искат да дарят своите стари и непотребни велосипеди или велочасти. Децата са на възраст от 3–4 до 18–19 години, така че приемаме велосипеди с всякакви размери. Ще ги приведем в техничска изправност, а ако пък са в тежко състояние, ще намерим начин да използваме части от тях за други велосипеди.\nМагазин Imaginarium Serdika Centre – Serdika Shopping Centre, бул. „Ситняково“ 48, Ниво 0 / Телефон: 359 2 8430501 / Работно време: Понеделник – Неделя: 10:00 – 22:00\nМагазин Imaginarium Тhe Mall – The Mall Shopping Centre, бул. „Цариградско шосе“ 115, Ниво 0 / Телефон: 359 2 8741125 / Работно време: Понеделник – Неделя: 10:00 – 22:00\nМагазин Imaginarium Paradise – Paradise Shopping Centre, бул. „Черни връх“ 100, Ниво 0 / Телефон: 359 2 9611347 / Работно време: Понеделник – Неделя: 10:00 – 22:00\nИнститут „Cervantes“ – ул. „Света София“ 3;\nDюкян Меломан – ул. „6-ти септември“ 7А / Телефон: 359 2 988 58 62 / Работно време: Понеделник – Събота: 10:00 – 20:00\nВелоработилница 1bike – ул. „Цар Шишман“ 45 / Телефон: +359 877 566 446 / Работно време: Събота – Неделя: 11:00 – 18:00\nМагазин DragZone – ул. „Преслав“ 39, срещу Областната управа\nМагазин DragZone Бургас – Адрес: гр. Бургас, ул. „Константин Величков“ 63-А / Телефон: +359 886 511 441 / Работно време: Понеделник – Събота: 9:30 – 19:30ч.\nВторият етап е ремонтирането на велосипедите\nВсички дарени велосипеди и велочасти ще съберем в Дряново, където ще работим заедно с доброволци. През април и май ще организираме няколко работни уикенда с развлекателна програма за добрите хора, които ще отделят от времето си, за да ни помогнат и с ръцете си за кампанията. Запишете се с имейл тук, за да се свържем с вас и да ви разкажем повече, когато наближи този етап от кампанията.\nВ третия етап ще доставим ремонтираните велосипеди\nОтново работим съвместно с Дирекциите за закрила на детето по населените места — Попово, Кнежа, Лом, Нова Загора и Кубрат. Те изготвят списъците с децата, които отговарят на условията на кампанията. В рамките на 5 последователни дни — от 1 до 5 юни — на място ще организираме събития, подобни на миналогодишното, на които ще раздадем дарените и ремонтирани велосипеди и ще научим децата да карат. Скоро ще ви разкажем повече и за това.\nИ нека работата започне сега!\nЩе ви държим в течение с развитието на кампанията. Може да се абонирате за новините тук, като въведете своя имейл. В блога също ще споделяме как се движим с работата.\nИ споделете с приятели! Заедно ще успеем да зарадваме още 200 деца на България! Благодарим ви за подкрепата!


Предстоящото девето издание на Национален събор на овцевъдите в България се отлага за по-късен етап през ...\nПредстоящото девето издание на Национален събор на овцевъдите в България се отлага за по-късен етап през годината заради кризата с коронавируса. Съборът е едно от най-масовите ежегодни събития в стран ...\nТо ще продължи от 31 август в Добрич В града вече тече международното специализирано изложение „Селското ...\nТо ще продължи от 31 август в Добрич В града вече тече международното специализирано изложение „Селското стопанство и всичко за него“. До края на тази работна седмица всеки желаещ има възможност да го ...\nТази година в Добрич от 28 до 31 август ще се проведе изложението „Селското стопанство и всичко за него“. ...\nТази година в Добрич от 28 до 31 август ще се проведе изложението „Селското стопанство и всичко за него“. До момента има заявили участие кандидати от Украйна, Турция, Гърция и Румъния. По време на мер ...


Начало > Атанас Славов: Има възможност КПКОНПИ да се превърне в нова спецслужба\n09:45, 11 окт 19 / Политика 25 959 Автор: Topnovini\nДо 20 ноември се очаква да бъде избран нов шеф на Антикорупционната комисия. Атанас Славов, експерт в Антикорупционния фонд, коментира пред БНР, че е очевидно, че КПКОНПИ може да работи без председател, какъвто на практика няма от март.\nВъзможно е Антон Славчев, който на практика беше и.д. председател на КПКОНПИ, да стане неин ръководител с промени в закона, имайки предвид внесеното предложение от Данаил Кирилов точно преди да стане министър, посочи още Славов. „Но тези промени трябва да се гласуват и да влязат в сила. Ако това се случи по време на висяща процедура, напълно е възможно те да се приложат до края на процедурата и г-н Славчев да оглави комисията", допълни той.\nКПКОНПИ пламен георгиев корупция


Авторитарният лидерски стил и другите, които трябва да знаете | Psychology Framar.bg\nНазад | Начало Психология Социална психология Групова динамика Авторитарният лидерски стил и другите, които трябва да знаете\nСтилът на лидерство се отнася до характерното поведение на лидера, когато ръководи, мотивира, направлява и управлява групи от хора. Великите лидери могат да вдъхновят политически движения и социални промени. Те могат също да мотивират другите да изпълняват, създават и обновяват.\nВглеждайки се във великите лидери, веднага можете да забележите, че често има големи различия в начина, по който те повеждат останалите.\nПо-долу са само някои от най-известните стилове на ръководство, идентифицирани от психологията.\nЛидерските стилове на Курт Левин\nПрез 1939 г. група изследователи, водени от психолога Курт Левин, се опитват да разграничат различните стилове лидерство. Докато по-нататъшни проучвания идентифицират по-различни видове, този ранен опит е много значим и установява три основни лидерски стила.\nВ проучването ученици са разпределени в една от три групи с авторитарен, демократичен или либерален лидер (невмешателство). Децата са въведени в проект за изкуства и занаяти, докато изследователите наблюдават поведението им в отговор на различните стилове на лидерство. Те установяват, че демократичното ръководство е най-ефективно за вдъхновяването на последователите и доброто им представяне.\nНека да разгледаме по-отблизо трите стила, които Левин определя:\nАвторитарно лидерство (автократично)\nАвторитарните лидери, известни също като автократични, формират ясни очаквания за това какво, кога и как трябва да се направи. Този стил на лидерство е силно фокусиран върху командването и упражняването на контрол върху последователите.\nСъществува и ясно разделение между лидера и членовете. Авторитарните лидери вземат решения самостоятелно с малко или никакви приноси от останалата част от групата.\nИзследователите установяват, че вземането на решения е по-малко творческо при авторитарното ръководство. Левин заключава още, че е по-трудно да се премине от авторитарен към демократичен стил, отколкото обратното. Злоупотребата с този метод обикновено се възприема като контролираща, подвеждаща и диктаторска.\nАвторитарното ръководство се прилага най-добре в ситуации, в които няма достатъчно време за вземане на решения в групата или такива, в които лидерът е най-добре осведоменият член на тази група. Авторитарният подход може да бъде добър избор, когато ситуацията изисква бързи решения и решителни действия. Обаче, той има тенденция да създава дисфункционална и дори враждебна обстановка, която често е в ущърб на последователите срещу доминиращия лидер.\nУчастие на лидера в решения, взимани от всички (демократично)\nИзследването на Левин установява, че ръководство с участие, известно още като демократично ръководство, обикновено е най-ефективният лидерски стил. Демократичните лидери предлагат насоки на членовете на групата, но също така участват в нея и дават възможност за участие от страна на други членове на групата. В проучването на Левин, децата в тази група са по-малко продуктивни от тези в авторитарната група, но техният принос е с по-високо качество.\nДемократичните лидери насърчават членовете на групата да участват, но запазва последната дума в процеса на вземане на решения. Членовете на групата се чувстват ангажирани в процеса и са по-мотивирани и креативни. Този тип лидери са склонни да накарат последователите да се чувстват като важна част от екипа, което помага да се насърчи ангажиментът към целите на групата.\nЛиберално лидерство (без вмешателство)\nИзследователите установяват, че децата под ръководството на този тип лидери са най-малко продуктивните и от трите групи. Децата в тази група също отправят повече изисквания към лидера, показват малко сътрудничество и не са в състояние да работят самостоятелно.\nДелегиращите лидери предлагат малко или никакви насоки и оставят вземането на решения на членовете на групата. Докато този стил може да бъде полезен в ситуации, включващи висококвалифицирани експерти, той често води до слабо определени роли и липса на мотивация.\nЛевин отбеляза, че ръководството без вмешателство обикновено води до групи, които нямат посока, в която членовете се обвиняват помежду си за грешките, отказват да приемат лична отговорност и демонстрират липса на напредък.\nНаблюдения върху лидерските стилове на Левин\nВ книгата си "The Bass Handbook of Leadership: Theory, Research, and Managerial Applications" (2008) Бас и Бас отбелязват, че авторитарното ръководство често се представя само с отрицателни, често дори пейоративни термини. Авторитарните лидери често се описват като контролиращи и ригидни, но това пренебрегва потенциалните позитиви на подчертаването на правилата, очакванията за послушание и поемането на отговорност.\nВъпреки че авторитарното ръководство със сигурност не е най-добрият избор за всяка ситуация, то може да бъде ефективно и полезно в случаите, когато последователите се нуждаят от много насоки и трябва да се спазват стриктно правилата и стандартите. Друга често пренебрегвана полза от авторитарния стил е способността да се запази чувството за ред.\nБас и Бас отбелязват, че демократичното ръководство е насочено към последователите и е ефективен подход, когато се цели да поддържат отношения с другите. Хората, които работят под ръководтсовото на такива лидери, са склонни да се ориентират добре, да се подкрепят един друг и да се консултират с други членове на групата, когато вземат решения.\nВ допълнение към трите стила, идентифицирани от Левин и колегите му, изследователите са описали множество други характерни модели на лидерство.\nПо-долу са само някои от най-известните:\nТрансформационният лидерски стил\nТрансформиращото лидерство често се определя като единственият най-ефективен стил. Този стил е описан за пръв път в края на 70-те години и по-късно е разширен от изследователя Бърнард М. Бас. Някои от ключовите характеристики на неговия лидерски стил са способностите да мотивират и вдъхновяват последователите и да насочват положителни промени в групите.\nЛидерите на трансформацията са склонни да бъдат емоционално интелигентни, енергични и страстни. Те се ангажират не само, за да помогнат на организацията да постигне целите си, но и да помагат на членовете на групата да реализират своя потенциал.\nИзследванията разкриват, че този стил на лидерство довежда до по-висока производителност и подобряване на удовлетвореността на групата от други стилове на лидерство. Проучване установява, че трансформационното ръководство води до подобряване на благосъстоянието на членовете на групата.\nСтилът на транзакционния лидер\nТранзакционният лидерски стил разглежда връзката лидер – последовател като сделка. Приемайки се като член на групата, индивидът се съгласява да се подчини на лидера. В повечето ситуации това включва взаимоотношенията работодател и служител, а сделката се съсредоточава върху последователя, който изпълнява необходимите задачи при размяна за парично обезщетение.\nЕдно от основните предимства на този лидерски стил е, че той създава ясно определени роли. Хората знаят какво трябва да направят и какво ще получат в замяна на изпълнението на тези задачи. Той позволява на лидерите да предложат повече супервизия и насоки, ако това е необходимо. Членовете на групата могат да бъдат мотивирани да се представят добре, за да получават награди. Едино от най-големите недостатъци е, че стилът на сделките има за цел да задуши творчеството и мисленето извън рамката.\nСитуационни лидерски стилове\nСитуационните теории за лидерството подчертават значителното влияние на околната среда и ситуацията върху ръководството.\nЛидерските стилове на Хърши и Бланчард\nМоделът на Хърши и Бланчард е една от най-известните ситуационни теории. Първо публикуван през 1969 г., този модел описва четири основни стила на лидерство.\nСтил на поучаване, наставление. Характеризира се с това да се каже на хората какво да правят.\nСтил продажба. Лидерът убеждава последователи да купуват идеи и послания.\nСтил на участие. Той е маркиран, като позволява на членовете на групата да заемат по-активна роля в процеса на вземане на решения.\nСтил на делегиране. Той включва практически подход към ръководството, позволяващ на членовете на групата да вземат повечето от решенията.\nСитуационно лидерство II на Бланчард\nПо-късно Бланчард разширява оригиналния модел на Хърши и Бланчард, за да подчертае как нивото на развитие и умения на обучаващите влияе върху стила, който трябва да се използва от лидерите. Бланчард описва и четири различни стила на учене.\nРежисьорският стил включва подаването на нареждания и очаквания за послушание, но предлага малко насоки и помощ.\nСтил коучинг (треньор) поставянето на много правила, но и много поддържащо поведение.\nСил подкрепа - подход, който предлага изобилие от помощ, но много малко насока.\nДелегиращ стил, който дава малко насока и подкрепа.\nКакто можете да видите, съществуват различни начини за замисляне на лидерски стилове. Вероятно сте забелязали, че някои от тях имат много прилики с трите основни стила, описани първоначално от Левин и колегите му.\nА вие лидери ли сте и ако да, какви?\nКоментари към Авторитарният лидерски стил и другите, които трябва да знаете\nКоментирайте "Авторитарният лидерски стил и другите, които трябва да знаете"\nпреди 2564 дни, 16 часа и 27 мин.\nпреди 2867 дни, 21 часа и 8 мин.


МВФ се колебае кого да признае | Novini365\nHome » Свят » МВФ се колебае кого да признае\nМВФ се колебае кого да признае\nPosted by: Novini365 in Свят 07.03.2019\nМеждународният валутен фонд (МВФ) засега няма да излиза с официално становище относно това кого счита за законен лидер във Венецуела. „В подобни ситуации нас ни ориентира международната общност, как това се отразява на членството в МВФ, в който влизат 189 държави. Ситуацията остава крайно неопределена. Решение кого да признае МВФ все още не е решено”, каза официалния представител на Фонда Джери Рейс.\nВсе още няма информация кога ще има заседание на Съвета на директорите на МВФ, което да разгледа този въпрос. „Нямам информация кога ще има заседание, на което да се изработи официално становище по въпроса”, допълни Рейс.\nPrevious: Напрежение в Агенцията по вписвания, уволняват над 10 юристи\nNext: Мистериозно самоубийство на младеж потресе Бургас


Ожие повежда след първият ден от рали Корсика – Autosport Bulgaria\nХоумРалиWRCОжие повежда след първият ден от рали Корсика\n01.10.2016 Георги Иванов WRC 0\nСебастиан Ожие и Жулиен Инграсия направиха едно изключително представяне във вчеращният първи ден от рали Корсика.\nДвамата взеха и четирите етапни победи на изключително техничните трасета завършвайки деня с актив от 44 секунди пред Тиери Ньовил/Николас Жилсул.\nПод синьо небе и високи температури, които изискват внимателна работа с гуми и спирачки, Ожие заложи на сигурно темпо през първите две минавания. Въпреки това той успя да излезе на чело с 14.7 секунди, двете етапни победи поставиха французина в доминираща позиция в средата на деня.\n„Не направихме грешки, денят бе тежък и приятен – заяви Себастиан Ожие. На истина се насладих на красивите етапи и време. Всичко си бе на мястото за да се насладим на един хубав рали ден.“\nПроблеми с управлението при сутрешните минавания не позволиха на Ньовил да покаже всичко от себе си. С подобрен баланс следобед белгиецът бе доволен, но в последният етап за деня прегря гумите, което му коства значително време.\nЯри-Мати Латвала и Мика Антила завършиха вчерашният ден на трета позиция с пасив от 14.0 секунди зад Ньовил. Смесица от проблеми с настройките на окачването и прекалено внимателното темпо на финландецът го свалиха на седмата позиция в сутрешните минавания. Следобед Латвала успя да настрои автомобилът си и се изкачи на третата позиция с 1.3 секунди актив пред Андреас Микелсен. Проблемите на норвежецът основно бяха физически, след като левият му крак се схвана поради вибрациите от педалът на спирачките на неговото Polo R WRC.\nКрейг Брийн и Хейдън Падън затварят челната шестица. Брийн успя да завърши първият ден от рали Корсика без проблеми, за разлика от Падън. Кивито имаше проблеми с записките си при първите минавания, но двете спукани гуми го слагат на 7.5 секунди зад ирландският пилот на Citroen.\nПо време на сутрешните минавания, най-големият съперник на Ожие бе Крис Мийк. Великобританецът бе на втора позиция, но спирането заради смяна на спукана гума при второто минаване през почти 50 километровият етап, го изпрати на единадесета позиция в краят на деня.\nСлед пренощуване в Бастиа на екипажите днес им предстоят 169.04 километра на изключително технични отсечки. Първият етап стартира в 10:22 ч.\n04.11.2016 Георги Иванов 0


култура 05 окт. 2020 2020-10-05 2020-10-05 2020-10-05 https://www.burgas-reporter.comhttps://burgas-reporter.com/rails/active_storage/representations/eyJfcmFpbHMiOnsibWVzc2FnZSI6IkJBaHBBZ2xzIiwiZXhwIjpudWxsLCJwdXIiOiJibG9iX2lkIn19--5f13beea2c0cbd5f5d32b0cae2bd3c7728dd979b/eyJfcmFpbHMiOnsibWVzc2FnZSI6IkJBaDdCam9MY21WemFYcGxTU0lNTkRBd2VETXdNQVk2QmtWVSIsImV4cCI6bnVsbCwicHVyIjoidmFyaWF0aW9uIn19--3b7d5ce51832c59b94b910e1c0fe2c5ac43fca4b/743295074af06d3ed8c3a761e5d102b5.jpg Krasimir Kaludov\n"Воден храм" повежда бургазлии през Лабиринт на сетивата\nТри интересни пространства в Бургас ще се превърнат в следващите три месеца в притегателен център за бургазлии и гостите на града, които заедно ще изживеят четвъртото издание на Фестивала за съвременни изкуства "ВОДА 2020".\nПрограмата му тази година представя три артистични акции с участието на чуждестранни и на местни артисти.\nПървата част ще бъде на 22-29 октомври, когато за творческото удовлетворение ще се погрижи първата артистична акция "ВОДЕН ХРАМ" или Лабиринт на сетивата, а локацията отново е плувният басейн на Младежки културен център - Бургас.\n"Театър на сетивата - София" кани бургазлии на сетивно пътуване в лабиринта на басейна. Интерактивен и site specific спектакъл, в който самата публика става главен герой, активен участник и сътворец. Преминаването през различните инсталации на "ХРАМ" става индивидуално или на малки групи, като всеки един човек от публиката се среща лично и взаимодейства с артистите.\nЗа изграждането на спектакъла "Театър на сетивата София" ще проведе 4-дневно обучение, в което ще вземат участие 15 млади артисти и дебютанти от Бургас - вижте повече ТУК.\nВтората артистична акция е "DRIFT" - спектакъл в градска среда на Давид Сомло от Унгария. Спектакълът ще бъде представен в градска среда, в централната част на Бургас в периода от 23 до 29 ноември. "Drift" е едночасова звукова хореография, съставена за голямо обществено пространство и изпълнена с 15 местни изпълнители и режисирана от унгарския интердисциплинарен артист David Somlo. В "Дрифт" изпълнителите следват "невидими пътеки" на голям публичен площад и близката му околност.\nПо тези пътеки те носят преносими високоговорители, от които специално съставената партитура на парчето създава уникален движещ се звуков пейзаж. В същото време непрекъснато движещата се съраунд композиция и нововъзникващата органична хореография създават хипнотизиращо и уникално аудио-визуално изживяване за наблюдателите. За изграждането на спектакъла ще бъде проведен двудневен уъркшоп, с участието на 15 местни изпълнители - танцьори, актьори.\nПознавате ли Часовниковата кула на гарата в Бургас? Е, можете да я опознаете още по-добре чрез третата артистична акция в периода от 12 до 17 декември, защото специално за "ВОДА 2020" този културен паметник ще се превърне в място извън времето и пространството чрез звуковия архитектурен звук инсталация "RADIANT TIME" на германеца Абел Корински с участието на Танцова компания "Дюн".\nФестивалът за съвременни изкуства се реализира от сдружение "Танц БГ" с финансовата подкрепа на Министерство на Културата, а спектакълът "Воден храм" се осъществява с подкрепата на Община Бургас.\nСтраницата на Фестивал " Вода 2020" във Фейсбук дава информация за началните часове и локации на всичко, което се случва през тези три месеца.\nБилети за "ВОДА 2020" ще се продават на място, непосредствено преди всяко събитие.


Новини - Високопроизводителни машини и нови технологии от JOSKIN на EuroTier 2018 - Агритоп\nВисокопроизводителни машини и нови технологии от JOSKIN на EuroTier 2018\nСелскостопанските ремаркета JOSKIN впечатлиха посетителите на EuroTier 2018 с още по-високи технологии за печелившо земеделие\nМного силно впечатление направи световният лидер в производството на селскостопански ремаркета и цистерни JOSKIN по време на EuroTier 2018. Земеделието се развива, така е и с JOSKIN! Белгийският бранд представи няколко иновации и подобрения в своите машини по време на изложението. За първи път фермерите успяха да видят ремаркето за сух тор JOSKIN SIROKO с променена рамка с шнекове за разпръскване. Серията SIROKO се характеризира с това, че гумите са монтирани отстрани на корпуса на ремаркето. Монтирането на гуми с голям диаметър подобрява сцеплението и намалява утъпкването на почвата. Стесненият му корпус, със самоносеща конструкция, увеличава стабилността при наклонени терени. Моделите SIROKO са от категорията „малък обем“, което ги прави особено подходящи за малки и средни стопанства, както и за работа с трактори с максимална мощност до 130 к.с. SIROKO е изцяло галванизиран, от теглича до рамката с шнековете, което гарантира дългогодишна употреба.\nОбщият диаметър на шнековете е увеличен. Остриета са по-дълги от преди, подобрявайки качеството и количеството на разпръскване и раздробяване на използвания материал. Другата иновация се отнася до светлините, които са проектирани и сглобени по различен начин. Сега те са монтирани под шнековете, за да се избегне тяхното замърсяване. В същото време са защитени с прозрачни пластмасови плочи за работа на полето, които лесно могат да бъдат свалени при придвижване по автомобилните пътища.\nОтговаряйки на постоянно еволюиращото селско стопанство JOSKIN са преработили и известната гама ремаркета за бали WAGO, които вече са подходящи и за други товари. Сега подът е разположен възможно най-близо до земята - само на 110 см, за да се улесни товаренето и разтоварването, което спестява значително време. Подобрена е и цялостната конструкция на ремаркетата, правейки ги по-здрави. Снабдени са с тръбно шаси от специална стомана, с висока якост. Както винаги при JOSKIN функционалният аспект не се пренебрегва - системата на рамката също е напълно преработена, така че да е подходяща и за кръгли, и за квадратни бали.\nТрадиционно силен акцент JOSKIN постави и на транспортните селскостопански ремаркета, които са с една наистина уникална концепция. Те са произведени изцяло от висококачествена стомана, с най-добри качествени показатели, което води до намаляване на теглото на машината, позволявайки транспортирането на по-големи товари. Три модела от сериите Tetra CAP, Trans CAP и Delta CAP бяха представени по време на EuroTier.\nСерията JOSKIN Tetra-CAP са универсални ремаркета, които се използват за транспортиране на всякакви видове селскостопанска продукция. Те са с тристранно разтоварване и полезен товар от 6 до 14 тона. Шасито на ремаркетата е комбинация от здравина и издръжливост. То е с нисък център на тежестта, осигурявайки по-голяма стабилност и по-лесно товарене. Тъй като шасито е тясно, могат да се монтират широки гуми, без това да влияе на общата широчина на ремаркето. Насочващата предна ос дава висока маневреност. Осите са с пружинно окачване и позволяват превозването на тежки товари. Тези ремаркета могат да бъдат оборудвани с разширения, изработени от твърда перфорирана стомана, с които се постига по-голям вътрешен обем и добра видимост.\nСерията JOSKIN Delta-CAP са комбинация от всички предимства на Tetra-CAP, включително комфорта и стабилността на ремаркетата с цяла каросерия. Дизайнът на шасито и теглича е базиран на принципа, както при гамата Trans-CAP, с тази разлика, че шасито на Delta-CAP е изцяло галванизирано. И тук каросерията е мултифункционална. Тя е идентична с тази на Tetra-CAP: тристранно разтоварване, възможност за различни комбинации на височина на бордовете, което осигурява капацитет от 4 м³ до 26 м³ за най-големия модел. Ремаркето може също да бъде оборудвано с разширения за силаж и с разтоварващ шнек за зърно, задвижван от хидромотор. Delta-CAP могат да се използват както самостоятелно, така и в комбинация с друго ремарке от гамата Tetra-CAP (със същия или с по-малък капацитет). Така транспортният обем се увеличава значително. Благодарение на прехвърлянето на тежестта върху теглича на Delta-CAP се подобрява сцеплението на трактора, което позволява транспортиране през всякакви терени.\nСерията JOSKIN Trans-CAP предлага модели с една или с две оси. Те са с конусовидно тяло със самоносеща конструкция и oбем от 10 м³ до 33 м³. Произведени са от стомана с висока якост (дъно и стени с дебелина от 4 мм). Страничното разтоварване на Trans-CAP 6000 / 20BC150 иTrans-CAP 6500 / 22BC150 увеличава мултифункционалността на ремаркетата, давайки възможност за разтоварване в сгради с ограничена височина. Стандартно Trans-CAP са оборудвани с преден борд с отвори за видимост от кабината на трактора.


Ковачев се срещна с руска делегация за АЕЦ Белене - Mediapool.bg\nКовачев се срещна с руска делегация за АЕЦ Белене\nМинистърът на енергетиката Милко Ковачев се срещна с руска делегация за АЕЦ Белене. В групата бяха заместник-министърът по атомна енергия на Руската Федерация Владимир Асмолов и представители на Атомстройекспорт, Атоменергопроект Петербург, Курчатовски институт и с представители на Търговското представителство на Руската Федерация у нас.\nПред Консултативния съвет за АЕЦ Белене до момента презентации на проектите си направиха още от канадската компания AECL и чешката Шкода. Предстои да бъде завършен окончателният доклад на Консултативния съвет.\nПо време на срещата Ковачев е запознал гостите с направените предварителни оценки за изградената инфраструктура и доставеното обрудване на площадката на Белене.\nОбсъдено е било финансирането на проекта и сроковете за изграждането на централата.


Три вноски накуп вкарват длъжниците обратно в здравната система - Mediapool.bg\nДлъжниците към здравното осигуряване ще трябва да внесат накуп три вноски до януари догодина, за да възстановят правото си на безплатна медицинска помощ, независимо от размера на натрупаните дългове. Това предвиждат промените в закона за здравното осигуряване, приети от правителството в четвъртък.\nАко през следващите 11 месеца обаче - от 1 февруари 2005 до 1 януари 2006 г. тази категория длъжници отново натрупат повече от 3 неплатени здравно осигурителни вноски, те отново ще загубят правото си на безплатна медицинска помощ.\nВицепремиерът Лидия Шулева подчерта, че правителството е избрало "нетрадиционен" подход, за да облекчи обратния достъп до здравноосигурителната система на българите, които отпаднаха от нея от 1 октомври. С това обаче не отпада ангажиментът им да погасят на по-късен етап пълния размер на дължимите суми. Те просто ще получат правото по-лесно да се върнат в системата - плащайки само тези три вноски, а не да покрият всички дължими суми, за да могат да ходят на лекар без да плащат за медицинските услуги, извън потребителските такси.\nОт обясненията не стана ясно по какъв механизъм държавата ще си събира здравноосигурителните дългове.\nСпоред новия регламент, от здравно осигурителната система ще се отпада при 3 неплатени вноски за последните 15 месеца. Сега условието е 3 липсващи вноски за целия осигурителен период.\nЗа социално слабите, оказали се извън здравното осигуряване, необходимото плащане на трите вноски до 31 януари 2005 г. ще се извърши от държавата. В този кръг граждани се включват и хората, които отговарят на критериите за целево енергийно подпомагане, където доходният лимит е между 35 и 66% по-висок от максималния доход за социални помощи.\nСпоред изчисленията на социалното министерство, става дума за около 200 000 българи. Тези от тях, които получават енергийни помощи, автоматично ще бъдат включени и в системата за здравно подпомагане. Онези, които са извън списъците за ваучерите за ток и парно, но отговарят на доходните критерии, ще трябва да подадат молба в НОИ.\nВъвежда се и регламент за временно прекратяване на здравното осигуряване за българите в чужбина, които пребивават извън страната повече от 183 дни годишно. При напускане на България те трябва да подадат заявление в НОИ, че излизат от здравната система. При завръщане, обратното влизане ще става чрез последователното плащане на здравни вноски в течение на 6 месеца, или с внасяне на 12 здравни вноски накуп.\nС измененията на закона ясно и категорично се определя, че когато едно лице работи на трудов договор, независимо от това дали неговия работодател превежда или не осигурителните вноски, то те губи здравноосигурителните си права.\nСкандалът с непогасените вноски избухна в края на септември, когато изтече срокът, в който всички длъжници на здравни осигуровки трябваше да подадат в Националния осигурителен институт заявления за разсрочване на борчовете им или да си ги погасят. Крайният срок свари 2 090 000 българи с неплатени вноски за здраве. 400-500 хиляди души от тях са еднолични търговци, които се самоосигуряват, показаха данните на НОИ. 700 хиляди пък са сънародниците ни, които пребивават в чужбина над три месеца, за какъвто период на неплащане на осигуровките нашият закон лишава от осигурителни права. Останалите хора бяха такива, чиито работодатели не са внесли сумите или са излезли от сивата икономика с регистрацията на трудовите договори от 2003 г. и имат непокрити здравни вноски за стари периоди.


Учени от Харвард създават автономни роботи-термити, които могат успешно да помогнат във всеки строителен процес.\nВдъхновени от невероятната работна сила на термитите, учени от Харвард (Harvard School of Engineering and Applied Sciences) и института Wyss за био инженерство в университета Харвард са прекарали последните четири години в разработването на автономни роботи-строители.\nКрайният резултат носи кодовото име Termes, цяла армия от автономни роботи, които могат да носят тухли, да създават стълби и след това да се катерят по тях, за да конструират триизмерни структури като замъци, пирамиди и кули. Подобно на истинските термити, роботите роботят работят независимо един от друг и не следват инструкциите на лидера си по време на строителния процес. Те само приемат първоначалните човешки заръки какво точно се изисква да построят и го правят.\nПроектът е достатъчно изчистен сам по себе си като концепция и реализация, но екипът от учени вярва, че работата на роботите може да бъде оценена, измерена и те могат да помогнат за строителство на места, където условията не са подходящи за хора, като например райони, пострадали от наводнения, както и за реализиране на идеи за строителство на други планети.\nВ новината има следните теми: роботи, харвард\nПо статията работи: Анита Валентинова\t, последно обновена: 16.02.2014 17:02:31


Аспарухов мост | - Visit Varna - Официален туристически гайд на Община Варна\nАспаруховият мост е мостът с най-голям отвор в България - 160 m, като се очаква да остане на второ място при завършването на моста Видин-Калафат, който има няколко отвора от 180 m.\nМостът е проектиран за стандартните натоварвания - Н-300 и НК-800, вятър и температурни разлики, при което провисването на средния отвор е около 0,30 m. Средната част е стоманена непрекъсната греда с три отвора (80+160+80 m),с височина 50 м,проектирана от Димитър Димитров, а подходите към нея са от стоманобетонни прости греди. Под него минават кораби, за да достигнат пристанище „Варна Запад“. Пуснат е предсрочно в експлоатация на 8 септември 1976 година, като е открит от председателя на Държавния съвет Тодор Живков.


Дейвид Балдачи — Шестият (22) — Моята библиотека\nШон Кинг паркира встрани от пътя и се насочи към пешеходната дига. След срещата с Добкин се върна в мотела, но случилото се с Меган отново го подгони навън. Вече се питаше за мащабите на скандала, в случай че вдигне шум за продължителното й задържане от ФБР, и то против волята й. В крайна сметка реши, че ще трябва да направи нещо по въпроса, особено ако младата жена не се появи до сутринта.\nОбади се на Мишел и тя му каза за писмото с подписа на Мърдок, което беше открила в кантората. Други резултати засега нямаше. Тя сподели за намеренията си да отскочи и до къщата на Бърджин по-късно вечерта. Дано пък да извади късмет, въздъхна в себе си Шон.\nНасочи поглед отвъд дигата, към солидните стени на „Кътърс Рок“. Вълните на Атлантика с грохот се разбиваха в скалите, изхвърляйки солени пръски чак до пътя. Той машинално закопча якето си. Зад гърба му забръмча автомобилен двигател и той отскочи зад големите скали встрани от пътя. Изчака колата да отмине и предпазливо надникна.\nКарла Дюкс. Нямаше как да сбърка широките й, почти квадратни рамене. Погледна часовника си, който показваше девет. Директорката на затвора беше имала дълъг работен ден. Може би това беше нещо обичайно.\nПояви се още една кола и той отново се скри зад скалите. Доста оживен трафик за подобно изолирано място, и то в девет вечерта. Надникна точно навреме, за да зърне човека зад волана. Беше включил осветлението в купето и разглеждаше нещо в скута си.\nШон хукна към форда, запали двигателя и пое след непознатия. Не след дълго отпред се мярнаха стоповете му и той намали.\nПравеше всичко възможно да остане незабелязан, но да не изпусне от очи колата пред себе си. Губеше я за момент по завоите, но после натискаше газта на правите отсечки. В крайна сметка отбиха от главния път, който следваше извивките на брега, и поеха навътре в сушата. Пред непознатия мигаха стоповете на още една кола, вероятно онази, с която се придвижваше директорката на затвора. Изминаха около три километра. Шон се изнерви, давайки си сметка, че онзи отпред няма как да не го е забелязал. Трите автомобила забавиха ход. Дюкс зави в уличката, която водеше към малък комплекс новопостроени къщи, вероятно за нуждите на персонала в „Кътърс Рок“. От двете й страни светеха магазинчета. Явно заетостта в района бележеше бум. Колкото повече убийци пристигаха в затвора крепост, толкова по-добре за местната икономика.\nДюкс свърна в алеята на третата къща вдясно.\nДругата кола я подмина и зави наляво. Нима и този човек живееше тук, изненада се Шон. Може би човекът в нея не бе следвал директорката на затвора, а просто се е прибирал у дома?\nШон спря колата и изскочи навън. Вдигна яката на якето си не само заради студа, но и за да скрие лицето си. Къщата на Дюкс беше малка, с винилова облицовка на стените и миниатюрна веранда. Имаше и двоен гараж, в който току-що беше изчезнала колата. Автоматичната му врата бавно се спускаше.\nПетнайсет секунди по-късно светна един от прозорците. Вероятно кухнята, помисли си Шон. Вътрешното разположение на повечето от тези къщички беше едно и също.\nТой продължи напред и свърна в първата пресечка. Другата кола беше изчезнала. Уличката беше тъмна. Само тук-там светеха прозорци. Явно тукашните хора си лягаха рано. Очите му шареха наляво-надясно, но виждаха единствено парата, която излиташе от устата му. Къщите от двете страни също имаха гаражи. В някой от тях вероятно беше изчезнала и другата кола. „Какъв глупак съм!“, изруга се той. След като видя къде живее Дюкс, трябваше да продължи след непознатия и да види къде ще отбие. Това беше пропуск, който човек като Шон Кинг трудно можеше да си прости.\nПред очите му изникна окалян камион форд Т250. Работен кон с висока проходимост, паркиран пред двуетажна къща, която по нищо не се различаваше от тази на Дюкс. После нещата се развиха мълниеносно.\nКолата, която търсеше, изскочи иззад гигантската машина и с рев се насочи към него. Шон направи крачка встрани и се хвърли в каросерията на камиона. Приземи се върху някакви инструменти и дебела верига, навита на кълбо, която се заби в ребрата му. В следващия миг надникна над металния ръб, но само за да зърне как стоповете на непознатия примигнаха на пресечката и изчезнаха по посока на главния път. Шон пое дълбоко въздух, надигна се и опипа гръдния си кош.\nКъщата светна. Входната врата се отвори в момента, в който той се смъкна от каросерията. На прага се появи мъж по боксерки и бяла тениска с пушка в ръце.\n— Какво става тук, по дяволите? — извика той и се втренчи в Шон. — Какво търсиш в камиона ми?\nДулото на пушката заплашително се насочи към него. От вътрешността на къщата долетя яростен кучешки лай.\n— Търся си кучето — отвърна Шон и притисна с ръка дрехата си, която бързо овлажняваше. — Бял лабрадор на име Роско. Дойдох на гости на мисис Дюкс, която живее отсреща, а той изскочи от колата и изчезна. Търся го вече цял час. Помислих си, че може би е скочил в каросерията на вашия камион. Имам същия, а той обича да се вози отзад. Това куче е с мен вече осем години и… и просто не знам какво да правя…\nДулото се наведе надолу. На верандата се появи някаква жена с дебел пуловер.\n— Нашето куче умря съвсем наскоро — каза мъжът. — Все едно че изгубихме дете. Искате ли да ви помогна в търсенето?\n— Благодаря, но старият Роско никак не обича непознати. — Шон извади лист и молив и надраска няколко цифри. — Това е телефонният ми номер. Ще го оставя ей тук, в каросерията. Ако случайно го видите, просто ми звъннете.\n— Добре, става.\nШон затисна листчето с голяма кутия от боя, която се търкаляше в каросерията.\n— Благодаря и лека нощ. Извинявайте за безпокойството.\n— Няма проблем. Дано да го намерите.\nБог да благослови кучкарите.\nНе след дълго Шон се добра до колата си и подкара към „Мартас Ин“. Качи се, куцукайки, в стаята си. Явно си беше навехнал глезена, когато скочи от камиона. Съблече ризата и огледа дълбоката кървава драскотина на гръдния си кош. Проклетата верига! Започна да почиства раната. Неизвестно защо имаше чувството, че току-що беше попаднал на убиеца на Тед Бърджин.\nИзпи два аспирина и внимателно се отпусна в леглото. Утре със сигурност щеше да бъде схванат. Изруга се наум, че не беше запомнил номера на колата. След което се досети, че изобщо не го беше видял.\nВдигна слушалката и набра Ерик Добкин. Оказа се, че е нощна смяна и в момента патрулира на около двайсет и пет километра от „Мартас Ин“. Добкин изслуша информацията за инцидента, благодари и обеща веднага да започнат издирване на колата и шофьора.\nШон прекъсна връзката и набра мобилния телефон на Мишел. Никой не вдигна. Това беше странно, защото тя не се разделяше с телефона си. Той я набра още веднъж, после остави съобщение да му се обади. Обзе го чувство на безпомощност. Намираше се на стотици километри от нея и не можеше да й помогне. Ами ако тя е в беда?\nОтпусна се на възглавницата и направи опит да осмисли нещата, които му се бяха случили. Но не се получи.


"ПРИЕМНИТЕ" БРАТ И СЕСТРА ПОЖЕЛАЛИ ВСИЧКИ ДЕЦА ОТ "ДЪГА" ДА ЖИВЕЯТ В ДОМА ИМ - НДТ, Добрич, България\n2020-09-20 @ 12:13 EEST\n"ПРИЕМНИТЕ" БРАТ И СЕСТРА ПОЖЕЛАЛИ ВСИЧКИ ДЕЦА ОТ "ДЪГА" ДА ЖИВЕЯТ В ДОМА ИМ\n2006-03-07 @ 11:54 EET\n10-годишната Албена, която в момента е настанена в дома за отглеждане и възпитание на деца, лишени от родителски грижи, "Дъга" в Добрич, само след дни ще заживее с новото си семейство. Ще има нови родители, нови брат и сестра.\nЩе влезе в дом, където ще бъде обградена от любов и топлина, от които са я лишили истинските й родители - както нея, така и брат й и сестра й.\nАлбена е първото щастливо дете в Добричка област, което ще заживее в приемно семейство вместо в институция. Както НДТ писа, на последното си заседание Комисията за закрила на детето към дирекция "Социално подпомагане" в Добрич даде съгласието си добричко семейство да стане приемно.\nВ социален доклад на кандидатите, изготвен от социален работник на дирекцията, са посочени мотивите, накарали двамата родители - Никола и Мария, които имат две деца - Стефан - на 6 години, и Татяна - на 10, да станат приемни родители и да се грижат за още един малчуган. Мария е била преди години на лагер с деца от "Дъга". "Въпреки че е била само 10 дни с тях, това й е било достатъчно да разбере\nКОЛКО ТЪЖНИ И САМОТНИ СА ДЕЦАТА ОТ ИНСТИТУЦИЯТА",\nпише в социалния доклад. Инициативата да станат приемно семейство обаче е на Никола. Той е посещавал няколко пъти трите дома за изоставени деца в областта - "Дъга" и Дома за медико-социални грижи в Добрич и "Добруджанче" в Овчарово. Когато за първи път видял при какви условия се отглеждат толкова много деца, е почувствал, че има желание да поеме грижите по отглеждането на някое от тях и да облекчи неговата съдба. В тази връзка е посетил дирекция "Социално подпомагане" в Добрич, където е търсил информация относно същността на приемната грижа и процедурата. Никола споделил пред социалния работник, че умишлено не иска да вземе някое дете само през ваканциите или през почивните дни, тъй като винаги е знаел, че ще се привърже емоционално към него и ще пожелае то да остане за по-дълго в дома му. Сега е решил да кандидатства, защото приемната грижа е регламентирана и законово установена. "Иска чрез постъпката си\nДА НАПРАВИ ЕДНО ДЕТЕ ЩАСТЛИВО\nкато изцяло се ръководи от неговия интерес", пише в социалния доклад. Мария го подкрепяла и смята, че децата от домовете заслужават същата обич и внимание, както тези, които се отглеждат в семейна среда.\nСлед като през миналата година Никола и Мария решили да вземат дете в семейството си, разговаряли за това и със собствените си деца Стефан и Татяна. Отначало те не разбрали какво означава децата да нямат свой дом и родители. Затова баща им ги е завел да видят дом "Дъга". "Само докато влезли в преддверието на дома и ги побили тръпки - пише в социалния доклад. - Описват преживяното като ужас. И сега им е трудно да разберат защо тези родители са си оставили децата там и не се грижат за тях. Споделят, че много са харесали децата, които са излезли да ги посрещнат. Установили, че и те са деца като тях, със същите интереси, желания и мечти. След това посещение те заявили на родителите си, че искат не едно, а\nВСИЧКИТЕ ДЕЦА ДА ДОЙДАТ ДА ЖИВЕЯТ В ДОМА ИМ".\nЗа това Стефан и Татяна много се зарадвали, когато за Коледа родителите им решили да вземат едно дете от дома. Така в семейството попаднала Албена. Трите деца много се забавлявали, бързо си допаднали и сприятелили. Открили, че Албена е много слънчево и общително дете и иска да живее с тях. От тогава редовно в събота и неделя, през зимната ваканция момичето е в дома им и Татяна и Стефан вече искат тя да не се връща в "Дъга". Те искали Албена да заживее завинаги с тях, били готови да й помагат и да поделят всичко с нея. И нямали търпение това да стане по-скоро.\nПриятели на Никола споделят, че той много обича децата и особено през лятото\nДВОРЪТ НА КЪЩАТА МУ Е ПЪЛЕН СЪС СЪСЕДСКИ ДЕЦА.\nНикола винаги използвал част от свободното си време, за да се занимава със Стефан и Татяна, водел ги на сладкарница, в Дървения град, на куклен театър. Обичал да ги включва в общи дейности при ремонт или дребни подобрения по къщата. Никола и Мария преценявали, че с идването на ново дете неминуемо ще настъпят промени в целия порядък и ритъм на семейството им, но смятат, че ще успеят да го приобщят към общите забавления и да го направят част от него. А плановете за съвместния живот с Албена вече били направени. Никола имал намерение да превърне празно таванско помещение на къщата си в три отделни стаи - където всяко дете да може да бъде самостоятелно.\nНикола и Мария преценяват, че на този етап от своя живот има какво да дадат на дете в неравностойно положение и да удовлетворят неговите нужди от уютен дом, семейна среда, сигурност и удобства. Те са убедени, че ще се превържат бързо към детето, но осъзнавали, че\nЩЕ НАСТЪПИ НЕИЗБЕЖНИЯТ МОМЕНТ НА РАЗДЯЛАТА,\nтъй като Албена не е сираче. Тя е постъпила в "Дъга" през лятото на миналата година, когато майка й е настанена за лечение в болницата в Карвуна. Албена има братче и сестриче, които са в други два дома - в "Добруджанче" в Овчарово и в Дома за медико-социални грижи в Добрич. Биологичният им баща проявявал пълна незаинтересованост за съдбата им. Пред социалния работник Никола и Мария са споделили, че няма нищо по-добро за самото дете от грижата и присъствието на собствените родители и че нищо не може да ги замести. Затова според тях срещите на Албена с биологичните родители, стига да са регламентирани, били нещо напълно логично. Те смятали, че трябва да й разкажат по подходящ начин семейната й история и да й обяснят защо родителите й са я изоставили, без да я настройват против тях. Никола и Мария дори били готови да предоставят дома си за срещите между 10-годишното момиче и биологичните му родители.\nП.П. Имената на приемните родители и на трите деца са променени.\n"ПРИЕМНИТЕ" БРАТ И СЕСТРА ПОЖЕЛАЛИ ВСИЧКИ ДЕЦА ОТ "ДЪГА" ДА ЖИВЕЯТ В ДОМА ИМ | 0 брой коментари | Регистрация


НАТУРАЛЕН ЛАК ЗА НОКТИ 2в 1 БАЗА И ТОП ЛАК - 7мл. Avril - ЗОНА НАТУРА\nНачало / Био и натурална козметика / За тяло / за ръце и крака / НАТУРАЛЕН ЛАК ЗА НОКТИ 2в 1 БАЗА И ТОП ЛАК – 7мл. Avril\nНАТУРАЛЕН ЛАК ЗА НОКТИ 2в 1 БАЗА И ТОП ЛАК – 7мл. Avril\nБързо съхнещ. Безвреден!\nколичество за НАТУРАЛЕН ЛАК ЗА НОКТИ 2в 1 БАЗА И ТОП ЛАК - 7мл. Avril\nКод: STB_3662217001101 Категории: Био и натурална козметика, за ръце и крака, За тяло\nБио натурален лак за нокти, който като основа предпазва ноктите. Като топ лак, той придава блясък и дълбочина на цвета.\nУпoтpeбa: нaнeceтe тънъĸ cлoй въpxy нoĸтитe преди и след нанасяне на основния цвят. Можете да го носите и самостоятелно.\nСъстав (INCI): Ethyl acetate, butyl acetate, isopropyl alcohol, nitrocellulose, phthalic anhydride / trimellitic anhydride / glycols copolymer, acetyl tributyl citrate, adipic acid / fumaric acid / phthalic acid / tricyclodecane dimethanol copolymer.\nНапишете първия отзив за „НАТУРАЛЕН ЛАК ЗА НОКТИ 2в 1 БАЗА И ТОП ЛАК – 7мл. Avril“ Отказ\nГел с див кестен и лозови листа, 250 мл – Vom Pullach Hof, Германия\n17,50 лв. с ДДС Добави в количката Марка:\tVom Pullach Hof\n11,90 лв. с ДДС Добави в количката Марка:\tVom Pullach Hof\n58,99 лв. с ДДС Добави в количката Марка:\tCOLWAY


Силният отбор на младежите в ГЕРБ – Пловдив: лекари, юристи, икономисти и експерти от всяка сфера - trafficnews.bg\nСилният отбор на младежите в ГЕРБ – Пловдив: ле...\nСилният отбор на младежите в ГЕРБ – Пловдив: лекари, юристи, икономисти и експерти от всяка сфера\nМладежката организация на ГЕРБ се срещна с кандидатите за народни представители\n18.06.2021 16:50 4437 0\n„Младежката организация на ГЕРБ в Пловдив е силен отбор. Сред нас има лекари, юристи, икономисти, инженери, компютърни специалисти, химици, учители... Имаме различно образование и професия, но сме обединени от една идея, от една кауза”. Това заяви четвъртият в листата на коалиция ГЕРБ-СДС и член на НИС на МГЕРБ Пенчо Малинов на среща между млади хора и кандидати за народни представители. „През изминалите години се изградихме като личности, доказахме се в работата си като голямо семейство, като екип. Подкрепяли сме се и ще продължим да го правим”, категоричен бе той.\nДа работят открито, уверено и със самочувствие пожела на младежите Иван Стоянов – кмет на район „Източен” и седми в листата. Той бе категоричен, че ГЕРБ е партията, която дава път на младите и това се доказва от факта, че те имат силно присъствие в партийните листи в цялата страна.\n„Нашата кампания е от врата на врата, от човек на човек. Когато сме сред хората можем да говорим с факти и аргументи”, допълни Иван Стоянов.\n„Комуникацията с хората и добрите примери са най-важни, това можем, това прави и ще го правим занапред”, каза в заключение д-р Валерия Славова, която е девета в листата.\n29.07.2021 00:30 COVID кризата в цифри: 216 нови случая за денонощието , 25 са заболелите в Пловдив 584\n29.07.2021 00:15 Почитаме български светец мъченик 489\n28.07.2021 23:45 Как да подобрим метаболизма си 379\n28.07.2021 23:07 Почина легендарният басист на "ZZ Top" Дъсти Хил 486\n26.07.2021 20:32 Ролс-ройс със софийска регистрация паркира пред казино в Монако 80386\n25.07.2021 10:15 При 85% ваксинирано население: Исландия налага ограничения заради ръста на заразени 41500


Грозде арк: описание на сорта, как правилно да се намали и други финни грижи, болести и вредители, снимки? > Градината > Mad Фермер\nОтглеждането на грозде става все по-популярно всяка година и интересът към тази прекрасна култура продължава да расте благодарение на огромното разнообразие от сортове и разнообразието от характеристики.\nОсобено е необходимо да се отбележи, дъгообразни сортове, които, в допълнение към реколтата, донесе красота на сайта, сред тях - един вид маса, която се нарича: Аркадни.\nТази устойчива на замръзване леко плодова градина узрява достатъчно рано и е устойчива на гъбични заболявания, което е опасно за много други.\nПроизход на гроздето\nСорт Архей, получен чрез хибридизация между сортове, известни винопроизводители - Магарах и Дружба. Синоними - Приятелство розово, Цветето извито и просто Цвят.\nИзвежда се в Русия, във VNIIV и в него. I. I. Potapenko.\nКъм категорията на гроздето се намират и Лора (Флора), Кеша и Иля.\nТова е ранно узряло разнообразие - достатъчно за средно 120 дни, за да узрее гъстата му, тежаща 400-600 грама клъстери.\nСред ранно узряващите разновидности са известни и Заграва, Кримсон и Велика.\nАтрактивните розови плодове са достатъчно приятни, въпреки че не удрят записи за деликатеси (оценка на дегустаторите - 7,7 от 10) сладък вкус. Съдържанието на захари в тях е 16-18%.Гроздето е голямо, с гъста кожа.\nЛозата е висока, с големи листа.\nГроздови сортове Arochny се отнася до ранни хибриди на маса. Сортът е много плодотворен, което не е изненадващо - храстът има голяма сила на растеж, а 60-80% от неговите издънки носят плодове. Младите издънки се развиват бързо и по цялата дължина, са добре вкоренени, лесно поносими инокулации.\nВисокопроизводителните сортове включват подаръка на Магарах, юбилея на живущите в Херсон и Rkatsiteli.\nРазнообразие Аркадно бързо, За втората година след приземяването в земята, първата култура узрява. С прибиране на реколтата не може да се втурне, зърната на клона за дълго време запазва своето търговско качество и привлекателен външен вид.\nРазнообразие Доста жена може да се похвали и с ранното плодородие.\nГрадинарите често питат: Как правилно да режете дъгообразно грозде? Подрязването трябва да се извършва на 6-8 бъбрека.\nПредимството на сорта е висока устойчивост на силна слана. Това значително разширява района на неговото култивиране.\nВисоката устойчивост на замръзване може да се похвали с такива сортове като Pink Flamingo, Krasa Severa и Super Extra.\nСнимка на гроздето "Arochny":\nСилно отглежданото грозде се отглежда в горещ, сух климат и придава добра реколта без много трудности. И сега можете да се срещнете в Испания или Италия лозя, където земеделската технология е същата, както преди 1000 години. Климатът е.\nСред италианските сортове може да се отбележи, като Montepulciano и Sangiovese.\nВ Япония и Китай от древни времена се отглеждат живи сортове грозде, но особеността на климата в тези места е висока влажност.\nЯпонски сортове Маникюр пръст и Тиен Шан са известни на нашите територии.\nПри прекомерно овлажняване и слаба въздушна вентилация, гроздето ще убие болести, но естествената продукция беше открита.\nТова изграждане на павилиони като подкрепа за гроздова храст. Вертикалната опора задържаше растението над повърхността на почвата, а лехите, образуващи хоризонтални слоеве, бяха добре осветени и вентилирани. Грижата за лозето беше опростена. Понякога се използват сухи дървета за подпомагане.\nВинопроизводителите от централната част на Европа също развиват сортове лешояди.\nЗа енергични сортове са Бъфало, Ризлинг и Антоний Велики.\nТе са били привлечени от високи добиви, но с жартиера системата на жартиера лозята страда от заболявания и вредители поради лоша вентилация и труден работа и грижи.\nПрез 30-те години на миналия век, известният австрийски винопроизводител Lens Moser изобретил вертикална решетка. Това развитие ще опрости и улесни работата на лозар, уплътнена засаждане, значително подобряване на производителността.\nГрозният сорт Arochny е изключително подходящ за отглеждане от любителите на градинарството. Всеки градинар мисли не само за високата реколта, в душата си е художник. Pergola, покрития от лози, но все пак удивително красива - гордостта на домакин на завистта на съседите.\nГрижа за сортове грозде Arochny е подобна на други сортове. Комплекс мерки за защита срещу болести и вредители са общи за всички сортове грозде, но трябва да се отбележи, че арки честота намалява значително, тъй като растението е добре проветрено, както и грижите и лечението се улеснява от наличието на почвата и растението като цяло.\nБорбата с вредители започва с обичайното плевене на плевели в лозето.\nДобре доказан мулчиране на почвата под храстите. Влажността се запазва и плевелите са спорадични.\nФактът, че гроздето ларва, червеи червеи, както и много други вредители се крият в гъсталаци от плевели.\nКогато видите листата и гроздовете гъсеници двугодишен листо или гроздов zygaenidae, листни въшки или някакъв неизвестен ви вредителите в опасни количества за растения, поръсва грозде защита срещу насекоми вредители при стриктно спазване на указанията към лекарството.\nПовишеното съпротивление срещу мана и оидиум прави възможно размножаването на този сорт на места с влажен климат, което е благоприятно за развитието на гъбични заболявания.\nНо в случай, че има признаци на заболяване или нещо, което ви предупреждава при инспектирането на растенията, третирайте гроздето с терапевтични и профилактични препарати Kvadris 250 или Acrobat.\nТези лекарства имат широк спектър от действия, принадлежат към групата на сложните препарати, проникват в растението и достигат мястото на инфекцията, ако такива вече са се появили. В инструкциите за лекарството се посочва продължителността на защитното действие на избраното средство.\nЗа какви признаци се изразяват такива заболявания като антраконоза, бактериоза, хлороза, рубеола и бактериален рак, прочетени в някои материали на нашия сайт.\nКато прибягваме до химическа защита на гроздето, трябва да вземем предвид времето на изчакване.Лекарството трябва да завърши преди прибиране на реколтата. В това ръководство има точни инструкции. Ако се използват правилно, използваните от вас средства за защита са безвредни.\nАркови сортове грозде са многобройни и разнообразни. Броят на феновете им нараства всяка година, а разнообразието с неопростено име Arched - голямо бъдеще.


Палатков лагер зa пингвини: Няма място за старите кучета\nТотално и безпощадно размазване.\nЩо за човек трябва да си, за да блъскаш толкова мощно с такива прости, обикновени и разбираеми думи?\nВсички сте гледали филма. Ако не сте, няма извинение.\nПомня, че когато го гледах преди години, много харесах реализма му.\nКогато срещу теб играе професионалист, почти сигурно е, че ще загубиш.\nАко те улучат, кръвта ти изтича, усещаш болката и това се отразява на всичките ти действия.\nКървиш ли дълго - умираш.\nСлед смъртта ти нещата продължават да се случват, просто без теб.\nЕдна грешка е достатъчна. Не можеш да започнеш "на чисто", защото нещата, които си правил вчера, остават завинаги.\nЧетох книгата на английски и заявявам, че е напълно подходяща за аматьори като мен (помагащи си с вградения речник на Kindle).\nПростия, естествен изказ е красота.\nБез панделки, лупинги, безцелни описания или досадни размишления. Без препинателни знаци дори (!).\nСамо обичайни действия, описани детайлно, но кратко и пределно ясно. И ненатрапчиви спомени за нещата, които те правят това, което си.\nБанална история. Мъж намира кървави пари и решава да пробва късмета си. Хитър е, находчив, съобразителен. По петите му е плашещо въплъщение на смъртта със странно разбиране за морал. Възрастен шериф наблюдава преследването, опитва се да помогне и разсъждава за променящия се свят.\nМного смърт, никаква драма.\nМного стрелба, никаква холивудщина.\nМного истини, никакви проповеди.\nКриминална история, която отива много отвъд разгадаването на престъпление и преследване на убиец.\nИстория за промяната, живота и смъртта. И начинът, по който ти се случват всички тези неща.\nТам горе е корицата от изданието в оригинал. Има я и на български, смятам да я купя, но не се намира лесно офлайн. Въпреки че въобще не мога да си представя как се превежда текст без запетайки. Или пък вътрешния глас на стар тексаски шериф.\nРазтърсваща книга. И същевременно простичка. Като самия живот.\nЧетете я, моля.\nОЦЕНКА ПО ОРАНЖЕВАТА СКаЛА: 49/50 - this sugar guy\nЕтикети: е-book, златен фон, крими, култ\nв 9:44 сл.об.\nИ в превод е добра. Голям майстор! Но и филма, нищо, че е холивудски си го бива. Докато четох книгата, все филма ми беше пред очите... А е рядкост при мене\n21 март, 2011 07:27\nНе помня каква беше работата с Пътят, но ако не си я чел, ще ти я дам и нея на английски (тъкмо да си все по-малко аматьор, освен ако хартията вече не е забранена от Техноцентъра, де:)), там също изреченията са откосни, с малко препинателни знаци и право в целта.\nА представяш ли си как се поставя вътрешния глас на стар тексаски шериф на екран? Браво на братята, направиха с тази книга толкова, колкото е възможно да се направи. И според мен вече два филма след този продължават да бъдат повлияни от автора.\nИнтересното е, че тая свръхестествена разрушителна сила се движи от книга в книга - преди Антон Чигур е съдията Холдън в Кървавия Меридиан (тя пък няма нищо общо като стил - изречения от по половин страница, if you dare to try :)), после пък идва Апокалипсисът в Пътят. Няма спасение, много е устойчива.\n21 март, 2011 10:51\nКървавият меридиан издавана ли е на български?\n21 март, 2011 17:20\nи на мен филмът ми беше постоянно пред очите. И докато във филма имаше поне 1% "обяснение" защо "нашия човек" не успя (миг невнимание, загледа се и го намериха в басейна), в книгата "несправедливостта" си беше тотална.\nПиша в кавички, защото тези думи са със странно значение в случая.\nИ си пишете имената/никовете, моля, че много анонимни станахте :)\nчетох Пътят, хареса ми.\nЗасега ще пасувам с изреченията по половин страница - такива и на български ме затрудняват :)\n21 март, 2011 21:10\nМоят опит с Кучетата на беше особено успешен. Опитах да го слушам на аудиобук, обаче се препънах в тексаския говор на шерифа и спрях. Гледах филма, обаче някак не ми допадна особено и дори ме подразни. По принцип и аз харесвам чара на реализма, това да няма последен save, към който да се върнеш. Може би беше защото наемният убиец не беше хич реален на фона на всички други нещастници без късмет.\n22 март, 2011 08:37\nВ книгата е по-реален. Доколкото концентрирано въплъщение на разрушението и смъртта може да е реално.\nЦонко, много, много силно ти препоръчвам книгата.\n22 март, 2011 20:36\nКупих си я на български, моля да ми се напомни на кого я бях обещал..\nИначе ми се струва малко по-различна (хвърлих едно око) - има доста пунктуация, а и вътрешния шерифски глас нещо не е с акцент...\n03 април, 2011 00:57


Творби на украински художници претворяваха на пленер бургаски деца – НА БРЕГА\nВ рамките на честването на деня на независимостта на Украйна в Бургас, организиран от Украинската диаспора и Почетното консулство на Украйна в града, бе проведен пленер „Децата рисуват“ под ръководството на бургаско- украинската художничка Юлия Красовска.\nНа пленера в Морската градина девет деца от различни националности се запознаха с творби на едни от най-известните украински художници от края на 19 и началото на 20 век. Сред тях са Никифор Дровняк, Олекса Грищенко, Мария Примаченко, Катерина Билокур, Казимир Малевич. Редом с тях бяха представени и съвременни творци, като Иван Марчук, Максим Мамсиков, Анатолий Криволап и Оксана Мась. Предизвикателството пред децата бе да създадат копие на картини от тези художници, като паралелно се запознават със стиловете примитивизъм, супрематизъм, плентанизъм. Възможност да рисуват и се забавляват бе дадена и на най-малките. Заслуга празникът да бъде по-разнообразен и ярък имат украинците, работещи в Бургас и Поморие.\nПредседателят на украинската диаспора в Бургас и рекламна агенция „Add image” предоставиха средства за закупуване на хартия и бои за младите художници.\nНа финала всички участници в празника се подсладиха с вкусен и оригинален сладолед в жълти и сини цветове – подарък от сладкарница „Yellow cat”!\nДеца пленер украински художници Юлия Красовска


Откриване на глаукома – трябва да е навреме! – Ocolut\n13 май в Новини\tот Екип Околут Етикети:антиоксиданти, астаксантин, възрастни, глаукома, защита на очите, зеаксантин, зрение, лутеин, очи, очни болести, очни пигменти, очно здраве, проантоцианидин\nНавременното откриване на глаукома е гаранция за овладяване на очното заболяване в над 90% от случаите. Това заявява категорично Патриша Гомес Перес, специалист офталмолог в болница „Киронсалуд Сан Хосе“ в Мадрид. Повод за изказването ѝ е Световния ден за борба с глаукомата, отбелязван всяка година на 12 март.\nПовече за нуждата от навременното откриване на глаукома, нейното диагностициране и лечение\n„Глаукомата е очно заболяване, което прогресивно засяга зрителния нерв и причинява промени в зрителното поле на пациента. Крайният стадий на болестта е слепота. Обикновено, но не винаги, появата на глаукома се дължи на повишено вътреочно налягане. Най-уязвими са хората над 40-годишна възраст и тези с фамилна анамнеза на заболяването“, информира д-р Гомес Перес. Тя обаче изрично подчертава, че макар да съществува предразположеност към глаукома:\nзаболяването може да бъде овладяно в над 90% от случаите, ако бъде открито в ранен стадий\nОттук според д-р Гомес Перес произтича и важността на въпроса за:\nосъществяване на редовен офталмологичен преглед (поне веднъж годишно, а за хора от рискови групи по-често)\nОфталмоложката подчертава нуждата от наблюдение на:\nрискови пациенти (с очна хипертония и/или с роднина от първа степен с диагноза глаукома) с оглед превенция на очното заболяване\nНа пациентите, които са в риск от развитие на глаукома, д-р Перес препоръчва редовно да посещават кабинета на офталмолога\nСпециалистът ще измери очното налягане и ще изследва зрителния нерв (томография) и зрителното поле (периметрия). Ако бъдат открити някакви проблеми с очите, ще предпише необходимото лечение, казва д-р Гомес Перес. Тя настоява, че ранното откриване на заболяването е от изключителна важност. По думите ѝ времето на диагностициране на състоянието до голяма степен е определящо за терапевтичния подход и прогнозата.\n„Разширяването на познанията за лечението и методите за овладяването на глаукома са наша основна задача като офталмолози. Естествено всичко трябва да е адаптирано към индивидуалните нужди на пациента“, казва в заключение д-р Перес Гомес.\nПри откриване на глаукома веднага трябва да се започне адекватно лечение\nВсе повече наши опитни офталмолози допълват терапията с Околут Комби/Ocolut® Combi. Това е първият природен продукт на българския пазар, който съдържа всички необходими пигменти и антиоксиданти за очи.\nВсяка растителна капсула (VGcaps) осигурява мощна комбинация от лутеин, зеаксантин, астаксантин и проантоцианидин. Съставките са така подбрани, че да осигуряват пълна грижа за очите и да подобряват зрението при различни очни заболявания, включително глаукома.\nПродуктът е напълно безопасен и се отличава с много добра поносимост при продължителна употреба. Подходящ е за вегани и вегетарианци. Дозира се по 1 растителна капсула на ден, след хранене. Икономичен е и стига за дълго време.